b'\n_START_ARTICLE_\nVrgorac\n_START_SECTION_\nGradska naselja\n_START_PARAGRAPH_\nGradskim naseljima Vrgorca pripada 24 naselja (stanje 2006), to su: Banja, Dragljane, Dra\xc5\xbeeviti\xc4\x87i, Duge Njive, Dusina, Kljenak, Kokori\xc4\x87i, Kotezi, Kozica, Mijaca, Orah, Podprolog, Poljica Kozi\xc4\x8dka, Prapatnice, Ra\xc5\xa1\xc4\x87ane, Rav\xc4\x8da, Stilja, Um\xc4\x8dani, Veliki Prolog, Vina, Vi\xc5\xa1njica, Vlaka, Vrgorac i Zavojane, Kutac.\n_START_SECTION_\nPopis 2011.\n_START_PARAGRAPH_\nPrema popisu stanovni\xc5\xa1tva iz 2011. godine, grad Vrgorac ima 6.572 stanovnika. Ve\xc4\x87ina stanovni\xc5\xa1tva su Hrvati s 98,86%, a po vjerskom opredjeljenu ve\xc4\x87inu od 96,59% \xc4\x8dine pripadnici katoli\xc4\x8dke vjere.\n_START_SECTION_\nGospodarstvo\n_START_PARAGRAPH_\nU Vrgorcu je razvijeno nekoliko va\xc5\xbenijih gospodarskih grana. Osim toga, veliki broj stanovni\xc5\xa1tva koji \xc5\xbeivi oko polja Rastok i Vrgorskog polja \xc5\xbeivi od poljoprivrede. Najvi\xc5\xa1e se uzgajaju vinova loza, jagode i razne vo\xc4\x87ke. Osim toga u posljednje vrijeme razvija se i obrtni\xc5\xa1tvo.\n_START_SECTION_\nObrazovanje\n_START_PARAGRAPH_\nU op\xc4\x87ini postoji jedna srednja \xc5\xa1kola, i to ona u Vrgorcu sa nekoliko odjeljenja (gimnazija, ekonomska, strukovne \xc5\xa1kole) te vi\xc5\xa1e osnovnih i podru\xc4\x8dnih osnovnih \xc5\xa1kola.\n_START_SECTION_\n\xc5\xa0port\n_START_PARAGRAPH_\nU Vrgorcu postoji nekoliko \xc5\xa1portskih klubova i udruga od kojih su najpoznatiji malonogometni klub "Vrgorac" (od 2007.\xc4\x8dlan I HMNL), \xc5\xbeenski rukometni klub "Vrgorac" koji ne posti\xc5\xbee velike uspjehe u \xc5\xbeenskoj "drugoj" ligi te mu\xc5\xa1ki rukometni klub.'